Karigasniemi

Karigasniemi (nordsamisk: Gáregasnjárga) er et lite tettsted ved bredden av elva Anarjohka og foten av fjellet Áilegas i den finske kommunen Utsjok i landskapet Lappland. Tettstedet ligger like ved grensa til Norge om lag 3 kilometer fra Kárášjohka og Anarjohkas samløp i Tanaelva. Avstanden til Karasjok er 18 kilometer, og grensehandelen er betydelig. Tettstedet har supermarked, flere barer og restauranter, postkontor, skole, helsesenter og kapell. Innbyggerantallet er rundt 300, over halvparten er samer.

Karigasniemi er endepunkt for Stamvei 92 på det finske veinettet, som fortsetter som Rv92 på norsk side. Regionvei 970 forbinder Karigasniemi med Utsjok tettsted og Nuorgam.

Kjente personer fra Karigasniemi
Mika Heikurainen (1990), innebandyspiller.

Bildegalleri

Bosetninger i Finland
Utsjok
Grenseoverganger